གནས་ཡུལ་དངོ་ནི།ཆོས་འབྱུང་མེ་ཏོག་སྦྲང་རྩི་ལས།དེ་ནས་བྱང་ཁའི་གཡའ་རི་གངས་རི་རྣམས་ཀྱི་ལྷ་སྲིན་བཏུལ་ཏེ།ཤེལ་ཚ་རྒྱལ་མོ་གངས་ཀྱི་མིང་བྱང་གི་འབྲོག་ཆེན་འཁོར་འདུལ་རྡོ་རྗེ་བགེགས་ཀྱི་གཙོ་མོར་བཏགས་སོ།།ཞེས།ཤེལ་ཚ་རྒྱལ་མོ་གངས་ནི་དེང་གི་མིང་ཤན་རྩའི་རྒྱལ་གངས།རྒྱལ་གངས་ལྷ་མོ་སོགས་འབོད་ཅིང་ད་ལྟ་ཤན་རྩ་རྫོང་ཆགས་སའི་ལྷོ་ཤར་ངོས་ཀྱི་གངས་རི་ཆེན་མོ་དེའོ།གཞན་ནག་ཆུ་མཚེའུ་རྫོང་ཁུལ་ཤེལ་གཡེར་གངས་རི་ཞེས་དེ་འབྲོག་ཆེན་འཁོར་འདུལ་མ་ཡིན་པར་བརྗོད་མཁན་འདུག་མོད་ཁོ་ཚོས་དེ་ཚོད་དཔག་ཙམ་ཡིན་པར་འདུག།